Responent a la petició de més de 250 persones que es van quedar en llista d'espera per assistir a la XIII Jornada per a la Seguretat dels Pacients a Catalunya, organitzada pel Servei de Promoció de la Qualitat i la Bioètica del Departament de Salut, es fa una altra edició d'aquesta Jornada el proper 24 d'abril a l'Hospital Universitari de la Vall d'Hebron de Barcelona.
La primera edició de la Jornada es va realitzar el passat 22 de març, en la que es van presentar els resultats i les accions dutes a terme en el marc de la seguretat dels pacients a Catalunya i, especialment, les realitzades pels grups de treball de diferents projectes per reduir els riscos derivats de l'assistència sanitària millorant així la seguretat dels pacients.
Una vegada més es va completar l'aforament de la sala d'actes del pavelló docent de l'Hospital Universitari de la Vall d'Hebron de professionals de la salut involucrats en la seguretat dels pacients de diferents àmbits sanitaris i perfil professionals (metges, farmacèutics, infermeres, tècnics de grau mig i grau superior i referents de seguretat dels pacients dels centres sanitaris).
També es va realitzar un vídeo de la Jornada.
La inauguració va anar a càrrec del Sr.
Josep Davins, Sub-director general d'Ordenació i Qualitat Sanitàries i Farmacèutiques del Departament de Salut.
Fernando Alava, Cap del Servei de Promoció de la Qualitat i la Bioètica del Departament de Salut va revisar les iniciatives i projectes duts a terme pel Servei dins del marc del Pla de Salut 2016-2020 en relació a l'atenció sanitària segura (línia 8: gestió de l'excel·lència i la seguretat).
D'entre la informació que va donar "del què estem fent", destaquem el Programa de suport a la segona víctima d'incidents relacionats amb la Seguretat del pacient, el nou Quadre de Comandament de Seguretat del Pacient per a l'atenció primària i les Auditories Zero que s'estan realitzant actualment a les UCI de Catalunya.
També va fer referència al Sistema de notificació d'incidents relacionats amb la seguretat del pacient implantat a hospitals i a la primària, destacant que des del maig de 2013 a març de 2018 s'han notificat 39.146 incidents.
Aquests incidents han estat analitzats pels centres i gestionats amb l'objectiu de minimitzar el risc de què es repeteixin.
Va descriure també els tipus d'incidents i els factors que contribueixen en la seva aparició.
Laura Navarro va explicar el Quadre de Comandament de Seguretat dels Pacients del Departament de Salut, presentant els resultats dels indicadors des de l'any 2014-2017 i la nova plataforma d'introducció de les dades dels indicadors.
Seguidament, es van presentar els resultats dels diferents Grups de treball de Projectes.
En aquests grups hi participen professionals sanitaris multidisciplinaris, d'hospitals amb representació geogràfica del territori de Catalunya i de diferent nivell de complexitat.
Estan coordinats pels tècnics del Servei de Promoció de la Qualitat i la Bioètica.
Es varen presentar els Grups següents: el Grup de caigudes en neonatologia (Sra.
Estrella Gargallo), el Grup de caigudes en pediatria (Sra.
Irene Ortiz), el Grup de caigudes i contencions en adults (Sra.
Maite Sanz), el Grup de cirurgia segura (Sra.
Rosa M. Muñoz), el Grup d'Higiene de les mans (Sra.
Fernando Barcenilla), el Grup de Prescripció Segura (Sra.
Josep Salvador), el Grup de medicaments d'alt risc (Sr.
Xavier Cabré) i per últim, el Grup d'Identificació Inequívoca del pacient (Sra.
Cal destacar què tots els ponents van posar en valor l'experiència d'haver treballat en aquests grups, remarcant que va ser molt enriquidora i productiva, amb la possibilitat de poder discutir els punts forts i febles de cada línia temàtica i arribar a un consens entre els participants quan no hi ha suficient evidència científica.
Un cop realitzada la segona edició d'aquesta Jornada es penjaran les presentacions al canal de seguretat dels pacients.
Podeu accedir a més informació de la segona edició de la Jornada, a la inscripció i al programa a l' enllaç.